ಚಂದ್ರಶೇಖರ ಗುರೂಜಿ ಹತ್ಯೆ ಮಾಡಿದ್ದ ಹಂತಕರು ಅರೆಸ್ಟ್. ಕೃತ್ಯ ನಡೆದ 4 ಗಂಟೆಯಲ್ಲೇ ಹಂತಕರನ್ನು ಬಂಧಿಸಿದ ಖಾಕಿ ಪಡೆ. ಹುಬ್ಬಳ್ಳಿ: ಚಂದ್ರಶೇಖರ ಗುರೂಜಿ ಹತ್ಯೆ ಮಾಡಿದ್ದ ಹಂತಕರ ಬಂಧನವಾಗಿದ್ದು, ಹಂತಕರಾದ ಮಂಜುನಾಥ್, ಮಹಾಂತೇಶ್ ಅರೆಸ್ಟ್ ಆಗಿದ್ದಾರೆ. ಖಾಕಿ ಪಡೆ 5 ವಿಶೇಷ ತಂಡ ರಚಿಸಿ ಹಂತಕರನ್ನು ಖೆಡ್ಡಾಗೆ ಕೆಡವಿದೆ. ಹುಬ್ಬಳ್ಳಿಧಾರವಾಡ ಪೊಲೀಸರು ಇಬ್ಬರನ್ನೂ ಬಂಧಿಸಿದ್ಧಾರೆ. ಹಂತಕರು ಕಲಘಟಗಿ ತಾಲೂಕಿನ ದುಮ್ಮವಾಡ ಮೂಲದವರಾಗಿದ್ದಾರೆ. ಪೊಲೀಸರು ಕೃತ್ಯ ನಡೆದ 4 ಗಂಟೆಯಲ್ಲೇ ಅವರನ್ನು ಬಂಧಿಸಿದ್ದಾರೆ. ಡಿಸಿಪಿ ಸಾಹಿಲ್ ಬಾಗ್ಲಾ ನೇತೃತ್ವದಲ್ಲಿ ವಿಶೇಷ ತಂಡ ರಚಿಸಿದ್ದರು. ಪೊಲೀಸರು ಬಸ್, ರೈಲು, ವಿಮಾನ ನಿಲ್ದಾಣದಲ್ಲಿ ಹುಡುಕಾಡಿದ್ದಾರೆ. ಕೊಲೆ ಬಳಿಕ ಆರೋಪಿಗಳು ರಾಮದುರ್ಗದಲ್ಲಿ ಮರೆಸಿ ಕೊಂಡಿದ್ದರು. ರಾಮದುರ್ಗದ ಬಸವೇಶ್ವರ ವೃತದಲ್ಲಿ ಹಂತಕರು ಕಾರಿನಲ್ಲಿ ತೆರಳುತ್ತಿದ್ದ ವೇಳೆಯಲ್ಲಿ ಪೊಲೀಸರು ಬಂಧಿಸಿದ್ದಾರೆ. ಸದ್ಯ ಅಜ್ಞಾತ ಸ್ಥಳದಲ್ಲಿ ಆರೋಪಿಗಳ ತೀವ್ರ ವಿಚಾರಣೆ ನಡೆಸುತ್ತಿದ್ದಾರೆ. ಇದನ್ನೂ ಓದಿ : ಗುರೂಜಿ ಹತ್ಯೆ ಅತ್ಯಂತ ಹೀನಾಯವಾದದ್ದು. ಈ ರೀತಿ ಬಹಿರಂಗವಾಗಿ ಹತ್ಯೆ ಮಾಡೋದು ಖಂಡನೀಯ: ಸಿಎಂ ಬೊಮ್ಮಾಯಿ.